विलियम सिडनी, प्रथम वाइकाउण्ट डी ल्'आइल
विलियम फ़िलिप सिडनी, प्रथम वाइकाउण्ट डी ल्'आइल (अंग्रेज़ी: William Sidney, 1st Viscount De L'Isle ) एक ब्रिटिश राजनीतिज्ञ थे। उन्हें 3 अगस्त 1961-7 मई 1965 के बीच, महारानी एलिज़ाबेथ द्वितीय द्वारा, ऑस्ट्रेलिया के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे, महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे। इसके अलावा, अपने व्यवसायिक जीवन के दौरान, उन्होंने ब्रिटिश साम्राज्य की सेवा में, विश्व भर में विस्तृत विभिन्न ब्रिटिश उपनिवेशों में, अन्य अनेक महत्वपूर्ण व वर्चस्वपूर्ण पदों पर अपनी सेवा दी थी।